স্টাফ রিপোর্টার ॥ চুনারুঘাটে গাঁজাসহ ২ মাদক ব্যবসায়ীকে আটক করেছে ডিবি পুলিশ। আটককৃতরা হচ্ছে-পৌর এলাকার বরাইল গ্রামের ফরিদ মিয়ার পুত্র চুনারুঘাট কলেজের ছাত্র আরিফ হাসান (২২) ও রইছ উল্লার পুত্র তাজু মিয়া। এসময় মাদক পাচারে ব্যবহৃত একটি মোটর সাইকেলও উদ্ধার করা হয়েছে। গতকাল শনিবার সন্ধ্যায় ডিবির এসআই সুদ্বিপ রায়ের নেতৃত্বে একদল পুলিশ চুনারুঘাট পৌর এলাকার বরাইল গ্রামে অভিযান চালিয়ে তাদেরকে আটক করে। পুলিশের জিজ্ঞাসাবাদে মাদক পাচারকারীরা জানায়, লেখাপড়া করে কোন চাকুরী না পাওয়ায় প্রতিদিন ৫শ টাকার বিনিময়ে এ ব্যবসায় নেমেছে তারা।